Għandek bżonn (għal turtiera ta' 9 inches): 250g dqiq plain Żewġ bajdiet kbar (temperatura tal-kamra) 200g zokkor 230g ġobon li jidellek (Philadelphia) Żewġ imgħaref ħalib 108ml żejt (vegetable jew light olive oil) Kuċċarina essenza tal-vanilla Zewġ kuċċarini baking powder Niskata melħ 350g frawli Mgħarfa meraq tal-lumi Biex tagħmel il-ġulepp tal frawli: 300g frawli mħallat fi blender ma' 50g zokkor. Metodu għall-kejk: L-ewwel, idlek id-dixx tiegħek u poġġi l-karta tal-forn fil-qiegħ. Issa ipprepara l-frawli. Aqta' 200g mill-frawli f'biċċiet żgħar. Aqta' l-150g li jifdal f'nofsijiet. Saħħan il-forn fuq 180 grad. Nota : Il-ħinijiet li ġejjin huma għall-użu ta' mixer tal-ikel elettriku. Jekk qed tagħmel dan bl-idejn, ikollok bżonn iżżid aktar ħin. Fi skutella kbira, ħawwad il-bajd u z-zokkor għal 5 minuti sakemm it-taħlita tkun ta' kulur ċar u taqgħad ftit. Żid il-ġobon, il-ħalib, il-meraq tal-lumi, iż-żejt, u l-essenza tal-vanilla. Ħabbat b'veloċità baxxa sakemm l-ingredjenti kollha jkunu mħalltin. Fi skutella oħra, ħawwad flimkien id-dqiq, il-baking powder u l-melħ sakemm jitħalltu sew. Żid it-taħlita tad-dqiq mat-taħlita tal-ġobon u ħawwad b'veloċità baxxa sakemm id-dqiq ikun imħallat kompletament mal-bqija tal-ingredjenti. Tħallatx iżżejjed. Ieqaf ħallat hekk kif ma tkunx għadek tara d-dqiq. Ferra nofs it-taħlita tal-kejk fil-landa tal-kejk. Ifrex il-biċċiet żgħar tal-frawli fuq it-taħlita. Imbagħad agħtti bit-taħlita li jifdal. Agħtti l-wiċċ tal-kejk bil-frawli li kont qsamt min-nofs, ippressahom kemm kemm fit-taħlita. Aħmi għal madwar 50 minuta, jew sakemm toothpick imdaħħal fin-nofs joħroġ nadif. Ħalli l-kejk jibred kompletament qabel ma sservi. Servi ma' ġulepp tal-frawli. L-ikla t-tajba! Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Jackie Busuttil Kontributriċi